บทที่ 1

บทนำ

**1.1 ที่มาและความสำคัญ**

ในหนังสือ The wealth of nation ของ Adam smith ได้กล่าวถึงปัจจัยการผลิตว่าขึ้นอยู่กับสิ่งต่างๆ ที่มากกว่าเครื่องจักร อาคารหรือที่ดิน หากแต่รวมถึงทุนมนุษย์ ซึ่งให้นิยามไว้ว่าเป็นทักษะความสามารถของผู้คนซึ่งได้มากจากการเรียน การศึกษา การฝึกงาน

จากงานวิจัยของ Carl Benedikt Frey and Michael A. Osborne (2013) สรุปไว้ว่าการเข้ามามีบทบาทของเทคโนโลยีในตลาดแรงงาน ทำให้ 47% ของแรงงานในอเมริกามีโอกาสเสี่ยงสูงที่จะตกงาน นอกจากการเข้ามาทดแทนของเทคโนโลยีในการทำงานโดยตรงแล้ว เทคโนโลยียังเข้ามามีส่วนกับการปรับเปลี่ยนพฤติกรรมของมนุษย์ ทำให้รูปแบบงานที่จะเกิดขึ้นในอนาคตจะมีการเปลี่ยนแปลง งานบางประเภทจะหายไป และเกิดงานใหม่ขึ้นมาทดแทน สิ่งเหล่าแสดงให้เห็นถึงความจำเป็นที่แรงงานทั้งแรงงานที่มีอยู่เดิมในระบบ และแรงงานที่กำลังจะเกิดขึ้นใหม่ในระยะเวลาอันใกล้ ว่าจะต้องมีการปรับตัวให้สอดคล้องกับความต้องการของตลาดแรงงานในอนาคต การจัดสรรแรงงานให้สอดคล้องไปกับพฤติกรรมที่เปลี่ยนแปลงไป รวมไปจนถึงการจัดสรรทักษะความสามารถให้สอดคล้องไปรูปแบบงานที่เกิดขึ้นในช่วงเวลานั้น จะเป็นการเพิ่มมูลค่าให้กับแรงงานทั้งยังช่วยลดอัตราการว่างงานอันเนื่องมาจากการการปฏิวัติอุสาหกรรมเทคโนโลยีในครั้งนี้

กลไกการจัดสรรและพัฒนาทุนมนุษย์ให้สอดคล้องกับตลาดแรงงานนั้นเริ่มต้นที่ระบบการศึกษา หากระบบการศึกษาสามารถผลิตบุคลากรที่มีทักษะพื้นเหมาะสม โอกาสที่จะเกิดการตกงานงานจากความไม่สอดคล้องระหว่างแรงงานกับทักษะที่ต้องใช้ก็เป็นไปได้ยาก โดยทักษะพื้นฐานที่เป็นที่ต้องการของตลาดแรงในศตวรรษที่ 21 นั้น World Economic Forum ทำการสำรวจและวิเคราะห์ สรุปมาเป็น 16 ทักษะ โดยสามารถแบ่งออกได้เป็น 3 กลุ่มใหญ่ ได้แก่ 1.ความรู้พื้นฐาน (Foundation literacies) 2. การแก้ไขปัญหาและการทำงานร่วมกับผู้อื่น (Competencies) 3. อุปนิสัยเฉพาะตัว (Character Qualities) โดยแรงงานในแต่ละคนนั้นก็ควรจะมีทักษะเหล่านี้ให้ครบถ้วน เพียงแต่ในแต่ละตัวบุคคล หรืออาชีพนั้น ก็จะมีความถนัดในแต่ละทักษะที่ต่างกันออกไป ตัวอย่างเช่น นักคณิตศาสตร์ ก็จะมีระดับความสามารถในด้าน ตัวเลขกับการคิดวิเคราะห์ที่สูงกว่าความสามารถด้านอื่น

ตาราง 1: ตารางแสดงทักษะพื้นฐานที่ถูกระบุไว้ใน World Economic Forum

|  |  |  |
| --- | --- | --- |
| **Foundation literacies** | **Competencies** | **Character Qualities** |
| Literacy | Critical thinking | Curiosity |
| Numeracy | Creativity | Initiative |
| Scientific literacy | Communication | Persistence/grit |
| ICT literacy | Collaboration | Adaptability |
| Financial literacy |  | Leadership |
| Cultural and civic literacy |  | Social and cultural awareness |

เพื่อที่จะศึกษามูลค่าของแต่ละทักษะจึงจำเป็นต้องหากลุ่มของทักษะที่จะสามารถอธิบายทุกอาชีพได้ โดยที่ทุกอาชีพจะมีระดับความมากน้อยของแต่ละทักษะที่ต่างกันออกไป ทักษะใดถูกใช้ในอาชีพนั้นมากก็จะมีระดับคะแนนที่สูง

ในงานนนี้เราจะศึกษามูลค่าของทักษะในตลาดแรงงานไทย โดยใช้ข้อมูลการสำรวจภาวะการทำงานของประชากรทั่วราชอาณาจักรตั้งแต่อดีตถึงปัจจุบันประกอบกับการหากลุ่มทักษะและระดับความสามารถของแต่ละอาชีพในกลุ่มทักษะเพื่อศึกษามูลค่าของทักษะที่เกิดขึ้นตั้งแต่อดีตถึงปัจจุบันเพื่อเข้าใจถึงสภาพความต้องการของตลาดแรงงานในปัจจุบัน โดยผลการวิจัยจะเป็นประโยชน์ต่อการนำไปพัฒนาศักยภาพแรงงานในอนาคต

**1.2 วัตถุประสงค์**

1. เพื่อศึกษาว่ากลุ่มทักษะใดที่จำเป็นต่อการทำงาน

2. เพื่อศึกษามูลค่าของแต่ละทักษะตั้งแต่อดีตถึงปัจจุบัน

**1.3 ขอบเขตการศึกษา**

ศึกษาแรงงานในประเทศไทย โดยอ้างอิงจากข้อมูลการสำรวจภาวะการทำงานของประชากรทั่วราชอาณาจักรที่จัดเก็บโดยสำนักงานสถิติแห่งชาติ โดยมีตั้งแต่ปี พ.ศ. 2555 ถึง พ.ศ. 2561 ซึ่งในแต่ละปีจะมีข้อมูลจากแรงงานประมาณ 200,000 คน

บทที่ 2

วรรณกรรมปริทัศน์

**(Literature Review)**

**2.1** วรรณกรรมปริทัศน์ **(Literature Review)**

**2.1.1** การวัดทักษะ

**ในสหรัฐอเมริกา จะมีการสำรวจ** Occupational Information Network (O\*NET) **ที่ถูกจัดทำขึ้นโดยกระทรวงแรงงาน ซึ่งทำการประเมินทักษะที่จำเป็นในแต่ละอาชีพเพื่อให้เข้าใจลักษณะการทำงานที่เปลี่ยนแปลงอย่างรวดเร็ว โดย ทีปกร จิร์ฐิติกุลชัย** (2020) **ได้ใช้ข้อมูลดังกล่าวแบ่งทักษะออกเป็น** 5 **ด้านได้แก่ ทักษะการคิดวิเคราะห์ที่ไม่มีรูปแบบตายตัว** (Non-routine cognitive analytical) **ทักษะการสื่อสารปฏิสัมพันธ์ที่ไม่มีรูปแบบตายตัว** (Non-routine cognitive interpersonal) **ทักษะการปฏิบัติการที่ไม่มีรูปแบบตายตัว** (Non-routine manual physical) **ทักษะการคิดวิเคราะห์ที่มีรูปแบบตายตัว** (Routine cognitive analytical) **ทักษะการปฏิบัติการที่มีรูปแบบตายตัว** (Routine manual physical) **โดยการแบ่งกลุ่มทักษะที่มีใน** O\*NET **ให้สอดคล้องกับกลุ่มทักษะชุดใหม่ที่สร้างขึ้น นอกจากนี้ในงานของ** Carl Benedikt Frey and Michael A. Osborne **ก็มีการใช้ข้อมูลชุดเดียวกันนี้โดยการเลือกใช้ทักษะที่มีลักษณะเข้าข่าย คอขวดทางด้านการคำนวณ** (Computerisation Bottleneck) **หรือก็คือทักษะที่คอมพิวเตอร์สามารถใช้คำนวณได้ โดยแบ่งเป็น** 3 **กลุ่มได้แก่ การรับรู้และการจัดการ** (Perception and Manipulation) ความคิดสร้างสรรค์ (Creative Intelligence) ความฉลาดทางสังคม (Social Intelligence)

**2.1.2 การหามูลค่าของทักษะ**

ในงานของ **ทีปกร จิร์ฐิติกุลชัย** (2020) ได้ใช้วิธี recentered influence function (RIF) estimator ซึ่งเป็น Unconditional quantile regression โดยผลการศึกษาพบว่าทักษะประเภท การคิดวิเคราะห์ทั้งแบบที่มีรูปแบบตายตัวและไม่ตายตัว และ การสื่อสารปฏิสัมพันธ์ นั้นมีแนวโน้มของมูลค่าที่เพิ่มมากขึ้นตามช่วงเวลาตั้งแต่ปี 1985 จนถึงปี 2014 และในส่วนของทักษะการปฏิบัติการทั้งรูปแบบตายตัวและไม่ตายตัวนั้นมีแนวโน้มของมูลค่าที่ลดลงเรื่อยตลอดช่วงเวลาเดียวกัน

**บทที่ 3**

ระเบียบวิธีการวิจัย

**(Methodology)**

**3.1**